钦定古今图书集成/历象汇编/岁功典/第020卷 > 汉宫春〈上元前一日立春〉 京镗
## 钦定古今图书集成/历象汇编/岁功典/第020卷 > 汉宫春〈上元前一日立春〉 京镗

暖律初回。又烧灯市井，卖酒楼台。谁将星移万点，月
满千街。轻车细马，隘通衢、蹴起尘埃。今岁好，土牛作
伴，挽留春色同来。　不是天公省事，要一时壮观，特
地安排。何妨彩楼鼓吹，绮席尊罍。良宵胜景，语邦人、
莫惜徘徊。休教我，痴顽不去，年年烂醉金钗。